هاجیبیووا گؤره آذربایجان خالقینین موسیقی سنتی ده چوخ موتناسیب و جدی بیر سیستمه اساس‌لانیر. آذربایجان خالق موسیقی‌سی‌نین بوتون علمی نظری مسئله‌لری ده اؤز اساسینی بۇ سیستم‌دن آلیر. هاجیبیوو XX عصرده نینکی خالق موسیقیمیزین اساس‌لارینی مویین ائتمیش، اونون جدی قانون‌لارا تابع اولدوغونو گؤسترمیش، هم ده شرقده ایلک موغام اوپئراسی «لئی‌لی و مجنون» اون یارادیجی‌سی اولموش‌دور. حال-حاضردا آذربایجاندا ائله موسیقی ژانری و موسیقی فورماسی تاپماق چتین‌دیر کی، بۇ و یا دیگر شکیلده موسیقیمیزین کلاسسیکی اوزئییر هاجیبیووون آدییلا باغ‌لی اولماسین. اونون یارادیجی‌لیغینا بؤیوک قیمت وئرن اولو اؤندر حیدر الیئو ۱۹۹۵-جی ایلده چوخ اؤنم‌لی بیر فرمان ایمزالامیش‌دیر. بۇ فرمانا گؤره اوزئییر هاجیبیووون دوغوم گونو ۱۸ سپتامبر آذربایجاندا «موسیقی گونو» کیمی بایرام ائدیلیر.